इससे बड़ी विडंबना और क्या होगी कि जन नाट्य मंच ने अब इन्डिया फाउन्डेशन फॉर द आट्र्स जैसी फंडिंग एजेन्सी का दामन थाम लिया है, जो भारत में फोर्ड फाउन्डेशन और रॉकफेलर फाउन्डेशन के वैश्विक साम्राज्यवादी एजेन्डे को लागू कराने वाली प्रतिनिधि संस्था है। फोर्ड और रॉकफेलर जैसी संस्थाओं के कारनामे दुनिया भर के शिक्षित लोगों को मालूम हैं और उन्हें दोहराने की बहुत जरूरत नहीं महसूस होती। ये संस्थाएं अमेरिकी हितों के अनुरूप दुनिया में हिंसा, अशान्ति, उपद्रव और अराजकता फैलाने तथा वामपंथी आन्दोलनों को पनपने न देने की अपनी बेहतरीन उपलब्धियों के लिये विख्यात हैं। जन नाट्य मंच और इन्डिया फाउन्डेशन फॉर द आट्र्स के नये गठबंधन और वैचारिक साझेदारी की औपचारिक शुरुआत हो चुकी है। यह जनपक्षधर रंगमंच का एक नया शिफ्ट है, जिसका नेतृत्व एक बार फिर से जनम कर रहा है।